
Хаьттина хилла Хьафиз Ахьмад ибн Хьаджаре - Дала кьинхетам бойла цунах -: 
Хастам бу Аллахіана! Делера салават а, салам а хуьлда Делан Элчанна Мухьаммадна. 


Дала хьан Іилманашца массо бусалба нахана беркате пайда бойла. Дала Шен къинхетамца а, 
комаьршаллийца а хьуна мел а, ялсамани а йаларг, тхан хаттаршна жоп лахьара ахь. 


Хай къеданийн а къеда хилла верг! Велла стаг лахьти чу а виллина, вайна гучара діаваьлча, 
Мункар а, Накар а ціе йолу ши малийк цунна т!едеъча, 


1 хаттар: Цуьнга охьа а хаийна бийр бу хаттам, йа вижина волуш бийр бу? 


Жоп: Цаьршимма цуьнга иза хиъна а волуш бийр бу хаттам, гІардаьлла долчу Бараан 
хьадисехь деана ма-дарра, Абу Іаванас нийса ду аьлла а долчу, Ахьмад бин Хьанбала шен 
«Алмуснад» тіехь дийцина а долчу. 


2 хаттар: Цуьнан са юха цуьнан депа чу юхадоьрзур дуй, иза дийна волчу хенахь санна? Йа 
муха хир ду хьал? Цуьнга хаттам бина баьлча стенгахь Іийр ду цуьнан са? 


Жоп: ХІаъ, цуьнан са юха цуьнан деге юхадоьрзур ду, делахь а хьадисехь деанчу тіехула 
долчу маьінехь дерг - иза цуьнан дегіан лакхарчу декъа чу юхадоързур хилар ду. 


3 хаттар: Цуьнан са даим цуьнан каш тіехь хир ду, йа цхьайолчу хенахь стигала хьала а долуш, 
тіаккха юха а доьрзуш хир ду? 


Жоп: Аллахіах тешаш хиллачеран синош уггар лакхарчу даржашкахь ду, керста-нехан синош 
жоьжахатин уггар лахарчу даржашкахь ду. ХІора син а шен дегіаца хоттадалар ду, дуьненахь иза 
цуьнца хоттаделла хиларх тера а доцуш. И са шен дегіаца хоттаделла хилар тера ду наб еш волчу 
стеган са цуьнан депах къаьстина хиларх. Цхьаболчу Іелам-наха и хоттаделла хилар тардина 
маьлхан зіабнаршца. Иштта оцу маь|нийца цхьанатохало шина кепара даьхкина долу хьадисаш: 
синош хуьлу меттиг лаккхара даржаш а, лаххара даржаш а ду аьлла долу хьадисаш а, синош шайн 
догімаш чохь долчу кешнашца хуьлу аьлла долу хьадисаш а, Ибн Іабдил-Барра дукхах болчу 
Телам-нахера схьа ма-дийццара. 


4 хаттар: Цу стагна тіе латта тесначул тіаьхьа, цуьнан каш тіехь цхьаммо цунна «талкъйн»! 
дешча, цунна иза хезар ду йа дац, веллачунна а, доьшуш волчунна юкъахь йоккха меттиг хилча? 


Жоп: ХІаъ, хезар ду, хІинцца ас хьахийна долу хоттадалар синна а депана а юкъахь долуш 
долу дела. ХІара хьал тар дан мегар дац чіогіа кіоргачу гГу чохь волчу стагна лакхахь берш ца 
хазарх (ХІунда аьлча и шиъ тайп-тайпана ши хьал долу дела?). 


5 хаттар: Веллачунна шен каш тіе цхьаъ веъча хаьий? Шена тіе цхьаъ веъча хаза а хетий? 


Жоп: ХІаъ, хара цунна. Аллахіана лиъча иштта хаа дала агіо ю цуьнан, ткъа синошна бакьо 
елла ю діасалела. Уьш доьлху шайн метте - йа лаккхарчу даржашка, йа лаххарчу даржашка - 
нийсачу хьадисехь деана ма-дарра: - «Пазотехь беллачеран синош баьццарчу олхазаршца 
ялсамани чохь діасалелаш ду» - аьлла, ткъа и хьадис «Сахьихь» тіехь ду. Ахьмад бин Хьанбалера 
схьа а деана и саннарг, Аллахіах тешаш хиллачеран синох лаьцна. «Сахьихь» т[ехь ишттачу 
дешнашца деана а ду: - «Іаьрша бухахь долчу тогаршна герга уьху уьш» - аьлла. Делахь а, оцу 
дерриг хьадисийн маьіна галморзах дац цу синойн шайн догімашца вайн бийцина болу хоттам 
хиларца. И хоттам хилар генара хеташ волчунна иштта хетаран бахьана цо оцу синойн дахар шена 
гуш долчу хІокху дуьненан дахарх тардар ду, ткъа цу синойн «барзахехь» долу дахар вайчуьнах 
тера дахар дац. 


6 хаттар: Мункар а, Накар а цунна тГедеъча, цавршимма ХіІун хоттур ду цуьнга? 


| Талкьин - иза, стаг діавоьллинчул тіаьхьа цуьнан каш улло охьа а хуий, йа діа а хІуттий, доьшуш долу 
доїа санна хГума ду. Вайна юкьахь цуьнан йоккхуш йолу ціе «заЇам» ю. Цунах лаьцна хьадис ТІабаранийс 
дийцина ду. (Кху лахара дерриг билгалдахарш соьгара ду, Хьафиз Ибн Хьаджарера дац. Гочдархо.) 


а Къовларш юкъахь дерг ас сайгара т!етоьхна ду. 
3 Муслиман жайна «Сахьихь». 


З Барзах - Іаьрбийн дош ду. Адам деллачул тіаьхьа къемат-де кхаччалц цуьнан хуьлуш долчу дахаран ше ю 
иза. 


Жоп: Цаьршимма хоттур дерг вайна доьвзаш ду Баразра схьа Ахьмад бин Хьанбала дийцина 
долчу дехачу хьадисера а, Абу ХІурайрера схьа Ибн Хьиббана дийцина долчу хьадисехь а.! 


г Бараъ ибн Тазиба - Дела реза хуьлда цунна - дийцина: «Цхьана дийнахь тхо Пайхамарца - Делера салават а, 
салам а хуьлда цунна - кешнашка дахара, Ансарашна юкъара велла волу цхьа стаг діаволла. ТІаккха цунна 
даьккхина долчу каш тіе діакхечира тхо. Иза каш чу виллале хьалха Делан Злча - Делера салават а, салам а 
хуьлда цунна - охьахиира, тхо а тіаккха охьахевшира цунна гонах. Тхо хевшина Гаш дара, тхешан кортош 
тІехь олхазарш долуш санна (діатийна, меттах ца хьеш). Делан Злчанан - Делера салават а, салам а хуьлда 
цунна - керахь цхьа гІаж йара, лаьттах Іуьттуш. Паккха корта хьала а айъина, цо злира: - «Аллахіаца ларло 
шу кошан Іазапах» - шозза йа кхозза злира цо иза. Паккха кхин діа злира цо: «Бакьдолуш, Делах тешаш 
хилла волу Цуьнан лай хІокху дуьненах діакьаста герга вахча, зхарта верза хан тІехІоьттича, стиглара 
малийкаш дуьссу цунна т!е, малх санна къегина кГайн яххьаш а йолуш, шайца цхьаьна ялсамани чура марчу 
а долуш, ялсамани чура марчуна тоха деана Іатіарш а долуш. Тіаккха уьш охьаховшу, цуьнан біаьрго 
лоццучул генахь. Цул тіаьхьа валаран малийк схьадогіІу - Делера салам хуьлда цунна - цуьнан коьрте охьа а 
хуий, олу цо: «Пай дика са! Арадала Делан гечдаре, Дела реза хиларе!» Тіаккха цуьнан са арадолу, Пумпи 
чура хи арадолуш санна атта. Валаран малийко схьаоьцу цуьнан са. Цо иза схьазцначул тіаьхьа, вукха 
малийкаша бІаьрга негіар тоххал юкьа хан ца йолуьйтуш цуьнгара иза схьа а оьций, шайца деанчу марчуна 
юкъахьарчадо иза, шайгарчу Іатіаршна юкъадуьллу иза. ХІокху дуьнена тіехь йолу уггар хаза хьожа санна 
дика а, хаза а хьожа хуьлу цуьнан. Паккха уьш хьаладоьлху, хІора малийкийн тоба шайна дуьхьал мел-кхета 
цара хеттарш а деш: «Хара хьенан дика ціена са ду?» - олий, тіаккха хІокхара жоп а луш: «ХІара хьенеха 
кант хьенех ву» - олий, цуьнан дуьненахь йоккхуш хиллачу уггар дикчу ціерашца иза царна вовза а 
вовзуьйтуш. ТІаккха вайна уггар герга йолчу стигала хьалакхочу уьш иштта, и стигал діаеллар доьху цара, 
иза діайиллинчул тіаьхьа кхин діа а хьала доьлху уьш ворхіолгіачу стигала кхаччалц, малийкашна и са 
хеста а деш. ТІаьххьара, Нуьцкъала а, Сийлахь а волчу Аллахіана герга кхочу уьш, тіаккха Цо олу: «Діаязде 
Сан лайн жайна лаккхарчу даржашкахь! ТІаккха дуьнена тіє охьа а дерза де цуьнан са, бакъдолуш Ас 
латтанах кхоьллина а бу уьш, цуьнга юхаберзор болуш а бу уьш, тіаккха кхин цкъа а цунах схьабохур болуш 
а бу уьш». ТІаккха цуьнан са цуьнан дегіе юхадерзадо. Цул тіаьхьа ши малийк догіу цунна, цаьршимма иза 
охьахааво. Цаьршимма хотту цуьнга: «Хьан Дела мила ву?» Цо олу: «Сан Дела Аллах! ву!» Цаьршимма 
хотту: «Хьан дин х]ун ду?» Цо олу: «Сан дин Ислам ду!» Цавршимма хотту: «И шуна юкьахь ваийтина волу 
стаг мила ву?» Цо олу: «Иза Делан Элча ву - Делера салават а, салам а хуьлда цунна -». Цаьршимма хотту 
цуьнга: «Хьуна муха хиъна иза?» Цо олу: «Ас Аллахіан Жайна (Къуръан) дийшира, тіаккха со Аллахіах 
тийшира, ас иза бакъ а дира!» Паккха стиглара схьа кхайкхар до: «Бакълуьйш ву Сан лай! Ялсаманин кузаш 
таса цунна буха, ялсаманин духар а духа цунна тіе, ялсаманин не! а елла цунна діа!» ТІаккха ялсаманин 
хазчу хьожанех хьожа йогіу цунна, цуьнан біаьрго лоццучул гена шор а до цуьнан каш. Цхьа хаза юьхь а 
йолуш, хаза духарш а долуш, йоггуш хаза хьожа а йолуш волу цхьа стаг вогіу цунна тіе тіаккха, цо олу: 
«Хьо воккхавийр волу кхаъ бу хьоьга! ХІара ду, хьуна хир ду аьлла долу де». Паккха цо хотту цу стаге: 
«Хьо мила ву? Хьан юьхь диканца вогіучуьнан юьхь ма ю!» Цо жоп ло: «Со хьан дика Іамал ю!» Паккха цо 
олу: «Сан Дела! Къемат дийнан сахьт тіехіоттадехьа, сайн доьзале а, сайн даьхни т!е а юхавоьрзур вара-кх 
со!» Бакъдолуш, керста хилла волчу Делан лайн хІокху дуьненах д!акъаьста герга вахча, эхарта верза цуьнан 
хан тіехіоьттича, стиглара малийкаш дуьссу цунна т!е, Іаьржа яххьаш а йолуш, шайца цхьаьна шога кіадеш 
а долуш. ТІаккха уьш охьаховшу, цуьнан бІаьрго лоццучул генахь, валаран малийк схьа а деана, цуьнан 
коьрте иза охьахаъалц. ТІаккха цо олу: «Хай боьха са! Арадала Делан оьгіазлоне!» ТІаккха цуьнан са 
цуьнан депаца дІасадаьржа, тІаккха озадой арадоккху иза, теда тІаргІи юкъара хьабоккхуш болу ба! санна. 
Валаран малийко схьаоьцу цуьнан са. Цо иза схьазцначул тіаьхьа, вукха малийкаша б]аьрга негіар тоххал 
юкъа хан ца йолуьйтуш цуьнгара иза схьа а оьций, шайца деанчу шогачу кіадешна юкъахьарчадо иза. 
ХІокху дуьнена тІехь йолу уггар боьха хьожа санна хьожа хуьлу цуьнан. ТІаккха уьш хьаладоьлху, ХГора 
малийкийн тоба шайна дуьхьал мел-кхета цара хеттарш а деш: «Хара хьенан боьха са ду?» - олий, тіаккха 
хІокхара жоп а луш: «ХІара хьенеха кіант хьенех ву» - олий, цуьнан дуьненахь йоккхуш хиллачу уггар вочу 
ціерашца иза царна вовза а вовзуьйтуш. ТІаккха вайна уггар герга йолчу стигала хьалакхочу уьш иштта, и 
стигал діаеллар доьху цара, делахь а, иза діа ца йоьллу царна». И аьллачул тіаьхьа Делан Элчано - Делера 
салават а, салам а хуьлда цунна - дийшира хІара айат: <Стигланийн неЇарш йеллане а дгайоьллур яц царна, 
механ Іуьргахулу эмкал чекхяьлча а ялсамани а бохуьйтур бац уьш». [Сурат «Ал-аІроф» 40 айат]. Кхидіа 
элира Делан Элчано - Делера салават а, салам а хуьлда цунна -: «Паккха Дала олу: «Діаязде Сан лайн 
жайна уггар лахарчу дуьненахь уггар лахарчу даржашкахь!» Паккха цуьнан са охьакхуссу». Пайхамара – 
Делера салават а, салам а хуьлда цунна – юха а дийшира айат: < Делаца накъост веш верг - стиглара 
охьавоьжна стаг санна ву, олхазарша лоций діахьо иза, йа мохо генарчу кІорге чувожаво иза». [Сурат 
«Алхьадж» 31 айат]. Кхин діа элира цо: «Паккха цуьнан са цуьнан депа чу юхадерзадо, цул тіаьхьа ши 
малийк догіу цунна, цаьршимма иза охьахааво. Цаьршимма хотту цуьнга: «Хьан Дела мила ву?» Цо олу: 
«Аааъ... Ааааъ... ХІааъ... Ца хаьа суна». Цавршимма хотту: «Хьан дин хІун ду?» Цо олу: «Аааъ... Ааааъ... 
Хааъ... Ца хаьа суна». Цаьршимма хотту: «И шуна юкъахь ваийтина волу стаг мила ву?» Цо олу: «Иза... 
Аааъ... Ааааъ... ХІааъ... Ца хаьа суна». ТІаккха стиглара схьа кхайкхар до: «Харцлуьйш ву! ЦІеран кузаш = 


7 хаттар: И шиъ цуьнга хеттарш деш долуш, цунна доьхьал Пайхамаран - Делера салават а, 
салам а хуьлда цунна - сурт а хІоттийна, - «хІокху стагах лаьцна ХГун зр ду ахь» - аьлла хоттур ду 
йа дац? 


Жоп: Иштта сурт хіоттор ду аьлла нийсачу хьадисехь деана дац. Иштта хир ду аьлла, шайн 
дош тешаллийна лаца мегар доцуш болчу цхьацца наха. Хьадисехь деана дерг - «хІокху стагах 
лаьцна х]ун зр ду ахь» - аьлла ду, делахь а, «хІокху стагах» бохучу дашо пе ца дожадо цуьнан 
сурт хьалха хіотто дезар, хІунда аьлча иза хаттам бечеран а, веллачуьнан а ойланашкахь хууш 
долу дела. 


8 хаттар: Кошан Іазап синна хир ду, йа дегіана хир ду, йа цавршинна шинне а хир ду? 


Жоп: Тазап цавршинна шинне а хир ду, делахь а цуьнан коьрта лазам синна хир бу, цу синна 
Тазап хиларца дег! лазош а хир ду, цунна нимат хиларца дегіана дика а хир ду. Иза иштта ду, 
делахь а дегіана цуьнах хуьлуш болу Іаткъам гуш ца хуьлу и дегі хІокху дуьненахь гуш волчунна, 
цо и велларг юха хьааьхкича а цуьнан дегі ша ма-дарра карадо цунна (и Іазап а, йа нимат 
бахьанехь хилла хийцам боцуш!). 


9 хаттар: Нагахь санна, са каш тіехь Іаш хир ду аьлла олуш дерг нийса делахь, стенгахь хир ду 
и са - лахьти чохь хир ду, йа каш діадолалучахь хир ду? 


Жоп: Са хир долу меттигах дерг вай дийцира. Цуьнан доцца жоп ду: са шен дегіаца 
хоттаделла ду, вайна хааме доцучу кепара, иза лазийча важа а лазадо, цунна ни[мат хилча 
вукхунна а дика хуьлу, хьалха вай ма-дийццара. 


10 хаттар: Каш тіедугіІуш долу «райхьан» а, хурманийн диттан га а, каш юккъехь тіесдогіа 
деза, йа цуьнан коьртехь догіа деза? Иа муха хила деза и гіуллакх? 


Жоп: И догіар нийсачу хьадисехь деана ду, меттиг а ца хьахош, цундела иза муьлххачу метте 
доьгіча а лууш дерг кхочуш хуьлу. 


11 хаттар: Нагахь санна цхьана хийрачу стага Къуръан а дешна, цуьнан мел веллачунна 
діалахь, цунах хГумма а оцу веллачунна діакхочур ю йа яц? 


Жоп: И хаттар пардаьлла хаттар ду, ас цунах лаьцна цхьа жима жайна а яздина. Цунах 
коьртаниг: хьалхалера дукхах болчу Іелам-наха иза діакхочу аьлла, ткъа ас къастош дерг - цунах 
хаддош жоп ца далар ду, иштта Къуръан дешар еза Гамал хилар тіе а чіагідеш, иза дуккха а дешча 
дика хилар тіе а чіагІдеш. 


= таса цунна буха, жоьжахатин не! а елла цунна діа!» ТІаккха жоьжахатин боьхачу хьожанех хьожа йогІу 
цунна, каш гатдо цунна, цуьнан меженийн хуттургаш чура йовллалц. Боьха юьхь а йолуш, боьха духарш а 
долуш, йогІуш боьха хьожа а йолуш волу цхьа стаг вогіу цунна т!е тіаккха, цо олу: «Ирча кхаъ бу хьоьга! 
Хара ду, хьуна хир ду аьлла долу де». Паккха цо хотту цу стаге: «Хьо мила ву? Хьан юьхь вонца 
вогІучуьнан юьхь ма ю!» Цо жоп ло: «Со хьан вон Іамал ю!» ТІаккха доьху цо Деле: «Сан Дела! Къемат де 
ма хІоттийтахьа!». | Гирмизий, Ахьмад, и дешнаш Ахьмада дийцина ду]. 


1 Кьовларш юкъахь дерг Хьйфизан дешнаш дац, цо аьллачуьнан маьіница догіуш долу дела, кхетаме 
хилийта ас тІетоьхна ду.. 


2 Райхьан - хаза хьожу йогГу, зезаг санна йолу буц. 
Й Бухари, Муслим. 


й Кхузахь Хьафиз Ибн Хьаджара - Дала кьинхетам бойла цунах - мел діакхочу йа ца кхочу а ца олуш, йа 
хІара агіо йа важа агіо а ца лоцуш, кешнашкахь Къуръан дуккха деша аьлла, иза дешар деза ду а аьлла. Цо 
цхьа агіо ца лацаран бахьана - суна схьагучу суьртехь - хьалхалерачу цхьаболчу Іелам-наха цуьнан мел діа 
ца кхочу аьлла хилар ду. Ибн Касира - Дала кьинхетам бойла цунах - шен тафсир тіехь хьахийна, Имам 
Шафиїийс - Дала кьинхетам бойла цунах - аьлла аьлла, дегіаца йина йолчу Іамалийн мел веллачуьнга діа ца 
кхочу аьлла. Иштта Суйутіийс а - Дала кьинхетам бойла цунах -, кхин болчара а хьахийна иза, цо аьлла 
аьлла. ХІетте а, Имам Нававийс - Дала кьинхетам бойла цунах - шен «Алмаджму1» жайни тіехь масийттозза 
дала до, Имам Шафиїийс - Дала кьинхетам бойла цунах - кешнашка вахча Къуръан дешар мелехь а ду, деза 
а ду аьлла хилар. Имам Шафиїийс - Дала къинхетам бойла цунах - иза діа ца кхочу аьллехь а, дукхах болчу 
Телам-наха Къуръан дешаран мел а, Дела хьахоран мел а веллачу стаге діакхочу аьлла, ШафиІийн 
мазхіаберчу баккхийчу Іелам-наха а тіехь. Масала, иза діакхочу аьллачу Іелам-нахах бу: Ибн Солахь, 
Суйупий, Нававий, Ибн Таймийа, Ибнул Къаййим, Шавканий, Ибн Хьаджар Алхіайтамий, Саїдий, = 


12 хаттар: Адаме, ша йинчу Іамалх дерг шена луучу агіор хьовза далуш ду йа дац, Ибн 
Табдуссалама иза ма-аллара? 


Жоп: Лакхахь долчу жоьпах схьа доьвзар ду хІокхунна жоп. 


13 хаттар: Нагахь санна велларг цхьана меттера кхечу метте дехьаваккхахь, цуьнан са а дехьа 
долий цуьнца кхечу каш тіе, йа ца долу? 


Жоп: Хаъ. Вай хьалха хьахийра, и са шен дегіа чохь дацахь а цуьнан шен дегіаца хоттам 
хуьлу аьлла. Цундела и дегі муьлххачу метте дехьадаккхича а и хоттам даим лаьтта цуьнца. 


14 хаттар: Нагахь санна адаман ворта а, корта а цхьана метте діадоьллина хилахь, диссина 
дегі кхечу метте дІадоьллина хилахь, цу шина меттигах муьлха меттехь хир ду са? 


Жоп: Цуьнан синан массо меженашца хоттам хир бу. Цуьнан хіора меже цхьацца йоккхуш, 
тайп-тайпанарчу меттигашка діайоьхкина хилахь а, оцу хІора меженаца синан хоттам хир бу. 


15 хаттар: Стаг вала герга вахча, хІун ду цунна гІолий дерг - дуккха дарбанаш дар ду, йа ца 
дар ду? 


Жоп: Урс хьаькхначу хьайбанехь долчу хьоле леш верг кхаьчначул тіаьхьа дарба дар Іаддитар 
гІолий ду. Оцу хьоле кхаччалц йолчу юкъахь дарба дар мегаш ду, хьан Дела массо ХГуманна тіехь 
ницкъ кхочуш а ву. 


16 хаттар: Ламаз ца деш хилларг а, закат ца луш хилларг а, мархийн бутт ца кхобуш хилларг а, 
уьш жоьжахатин тай тіехула дехьа бовлучу хенахь, цу тіехь совцор болуш бу йа бац, и шаьш 
дитина хилларг чекхдаккхалц? 


Жоп: Хьекъалца цо цигахь ХІумма а доькхуш дийр дац. Цо дитинчу парзашна меттина цуьнан 
суннаташ хІиттор ду. Суннаташ цуьнан дацахь, кхидолу цуьнан диканаш схьа а зцна, цаьрца 
кхочуш дийр ду. Уьш а цуьнан ца хилахь, цо дитинчу парзашка хьаьжжина къинош тіезгор ду 
цунна, Дала цунна геч а дина, цунах Цо Шен къинхетам ца бахь. 


17 хаттар: Къемат дийнахь Іамал йар хир ду йа дац? Йа муха хир ду хьал? 
Жоп: ХІокхуьнан жоп хіокхул хьалха долчуьнца доьвзар ду. 


18 хаттар: Берашна хьоьхуш цхьа стаг ву, шеца цхьа цамгар йолуш, ламаз керахь ца лаьтта 
цуьнан парз ламаз дечу ханна юкъахь бен, цо ламаз мел оьцу и цамгар бахьана долуш керара долу 
цуънан иза, ткъа иза керара мел долу цо ламаз зцча цуьнан дерриг де ламазаш оьцуш дайъа дезара 
ду. Оцу стагна ламаз керахь а доцуш Къуръанах куьг Іотта мегар дуй, цуьнан кхин дан хГума ца 
хилча? 


Жоп: И санна волчунна мегаш хуьлу, цуьнгахь йолу хало бахьана долуш, делахь а тайаммум 
дан деза цо, х[унда аьлча тайаммум даран хан ламаз зцаран хенал кіеззиг йолу дела. И хало иштта 
діайодахь, цо Къуръан кералаьцча хГумма а дац, ткъа голий хууш верг Аллах! ву. 


=Мухьаммад ибн Іабдул-Ваххіаб... Уьш хьалха хилла Іелам-нах бу. Амма кешнашкахь Къуръан дешар - иза 
ца мега олуш цхьа а Іелам-стаг гина вац суна таханлера цхьа масех муга!елам воцург. Муххале а, вуно дукха 
Іелам-наха кешнашкахь Къуръан деша мегар ду а аьлла, дешар чіогіа мелехь ду а аьлла, доьшуш волчунна а, 
кешнийн охІлунна а пайдехь ду а аьлла. И ас лакхахь ціерш мел яьхначара аьлла ду иза, цул совнаха 
Мухьаммад ибн Іабдул-Ваххіаба – Дала къинхетам бойла цунах - шен «Ахькаму таманнил мавт» ціє йолчу 
жайни тіехь ши хьадис далийна, кешнашка вахча «Алфатихьат» а, «Ал-Ихлас» (КъулхГу) а, «Аттакасур» а 
сураташ дешар мелехь хилар дуьйцуш долу. Цул совнаха, цу жайнийна керла зорба тохийта иза кечдина 
волчу, СаГуди Гаврбийн пачхьалкхехь гІараваьлла волчу Іелам-стага Іабдуллахі ибнул Жибрана а яздина 
гина суна, мел діакхочуш хиларх а, кешнашкахь Къуръан дешар дика хиларх а лаьцна. Бакьду, вайх 
муьлххарчуьнан а коьрта чу хаттар да тарло, церан баххаш а, тешаллаш а хГун ду, иза діакхочуш хиларна 
аьлла. ХІара жайна цунах лаьцна дуьйцу жайна дац, цундела ас церан хІоранне баххаш а, тешаллаш а ца 
дуьйцу кхузахь, баккхийчу Іелам-наха аьлларг діа а довзийтина Іаддуьту ас, и ХІума дан ца мега бохуш 
волчуьнга ойла йайтархьама. Дала пурба а делла, валаза висахь, цунах лаьцна яздан хьожур ву со, Делан 
гІоьнца. ТІаьххьара, Имам Ибн Солахьа ма-аллара - Дала къинхетам бойла цунах - ала луур дара суна: «...и 
къовсаме долу ХІума бусалба динан баххашкара хІума а дац, йа коьрта лоруш долу хГума а дац. Иза фикьхі 
юкьара жима дакьа лоруш хГума ду, цундела цу тіехь болу кьовсам боккха бац...», цундела и бахьанехь 
вовшийн харц ду бахар а, вовший инкарлонаш йар а, и хІума къа долуш санна хетар а нийса хІума а 
дац, йа бусалба динан Іалашонашца догіуш хГума а дац. 


19 хаттар: Тирмизйс дийцинчу хьадисехь ма-дарра, адамийн Іамалш діаязйеш долу лараме ши 
малийк цуьнан каш т!е а хГоьттина цунна гечдар доьхур долуш дуй? 


Жоп: Схьагуш дерг иштта ду: нагахь санна и хьадис билггал делахь, дуьненахь Іамалш 
діаязйеш хилла долу ши малийк хуьлу цуьнга хаттам бийр берг. Цуьнан жоп оцу хьадисах 
схьадолуш ду. 


20 хаттар: И ши малийк Дала Къуръан тіехь «ДГавуьгуш дерг» а, «Тешалла деш дерг» а ціє 
яьккхина шиъ ду, йа кхин шиъ ду? 


Жоп: Тирмизина гергахь и ши малийк хаттарехь деана долу шиъ ду, кхин ши малийк дац. 
Телам-нехан хилпало ю цаьршиннах лаьцна, ТІабарос а, кхечара а хьахийна церан дешнаш. 


21 хаттар: (Къемат дийнахь) малх адамийн кортошна герга богіур болуш буй, наха ма- 
дийццара? 


Жоп: ХІаъ, иза бакъ ду, нийса хьадис ду цунах лаьцна деана!, цундела цунах тешар важиб ду. 
22 хаттар: Кьемат-дийнахь малх хир буй? 


Жоп: Бу, делахь а иза адамаш лаьттина довллалц бен хир бац, цул тіаьхьа малх а, бутт а 
жоьжахати чукхуссур бу, адамаш латтаран хан діаяьлча. 


23 хаттар: Адамаш хьацар чу доьра ду йа дац? 


- 2 
Жоп: Ду. Нийсачу хьадисехь деана ду иза", церах цхьаберш хьацаро дуьрста тесча санна 
лаьцна хир бу аьлла а, цхьаберш накхана тіекхаччалц а, голашна тіекхаччалц а хьацар юкъахь хир 
бу аьлла а, иштта кхин діа а, церан Іамалшка хьаьжжина. 


24 хаттар: ХІинца долу хіара адамийн допмаш талха а телхина діадоьвллачул тіаьхьа, тіаккха 
Аллах!ана уьш юха денда лиъча, уьш хьалха шаьш ма-хиллара дендийр ду Цо, йа цхьа кхин 
догімаш кхуллур ду Цо? 


Жоп: Лекха хинволчу Дала юхадендийр дерш адамийн хьалха шаьш ма-хиллара долу догімаш 
ду, кхиниш а доцуш. И ду нийса дерг, муххале а бакъдерг. Иза а доцуш кхиниг аьлларг суна 
гергахь гал ву, дуьххьала діа долу Къуръанан а, Суннатан а маьіница иза доцург харц долу дела. 


25 хаттар: Ши біаьрг цу хенахь коьрта тіехь хир бу, йа юьхь тіехь хир бу? 


Жоп: И шиъ юьхь тіехь хир бу, хіокху дуьненахь ма-хиллара. Й ши» коърта тіехь хир бу аьлла 
а деана ду, делахь а, дуьххьала діа долчу хІокху хьадисан маьіно гойтург и шиъ юьхь тіехь хирг 
хилар ду. Іаишата - Дела реза хуьлда цунна - хаьттина хилла Пайхамаре – Делера салават а, салам 
а хуьлда цунна - къемат-дийнахь Јавраташ гучудовлар шена дазделча, и муха хир ду-те аьлла, 
тіаккха цо жоп делла: «Цу дийнахь хІоранне а шен-шен хьал (бала) хир ду, цунна кхачам беш 
долу» - кхечаьрга хьежа цуьнан ойла ца хуьлуьйтуш. Оцу хьадисан дуьххьала діа долчу маьїно 
гойтург и ши бІаьрг юьхь тіехь хирг хилар ду, доьххьара дуьненахь ма-хиллара. Ткъа, гіолий хууш 
верг Аллах! ву. 


26 хаттар: Адамаш цу дийнахь массо цхьатера хир ду - лекхаллийца а, лохаллийца а - йа 
тайп-тайпана хир ду? Муха хир ду хьал? 


Жоп: Уьш цу дийнахь шаьш лечу хенахь ма-хиллара хир бу, амма ялсамани чу боьлхучу 
хенахь цхьатерра хир бу массо а. Хьадисехь деана ду: - «ХІора Делан лай гіаттор ву ша леш волуш 
ма-хиллара» - аьлла. Ялсаманин охілунан куц дуьйцучу хьадисехь а деана ду вай хьахийнарг 
(цхьатера хирг хилар). 


27 хаттар: Адамаш къемат дийнахь схьагулдечу хенахь, шайн дегіаца чо а, месаш а йолуш хир 
ду, йа йоцуш хир ду? 


Жоп: Хаъ, уьш йолуш хьалагіиттор ду адамаш, тіаккха ялсамани чубоьлхучу хенахь месаш а 
йоцуш, юьхь тіехь чо а боцуш чугіур бу уьш, лакхахь хьахийначу шина хьадисехь ма-дарра. 


з Бухари, Муслим, Тирмизий, Ахьмад. 


і Муслим, Тирмизий, Ахьмад. 


28 хаттар: ХІокху умматера кьинош летош хилларш - Дала жимчу валарца болуьйтур бу уьш 
йа бац? Церан хьукм ХГун ду Далла гергахь? 


Жоп: Хіаь, иза иштта хилар деана шина «Сахьихь» жайнаш тіехь, цхьана «Сахьихь» тіехь 
деана ду - «хІокху умматера жоьжахати чу бахана хилла болу къинош летош хилларш - Дала уьш 
жимчу валарца бала а балийтина, шафаїатца цу чура арабохур бу, тіаккха «дахаран татол» чу 
кхуьссур бу уьш цхьане, тіаккха, те хи деъча хьалаболуш болу буьртиг санна юха хьалакхиъна 
денлур бу уьш» - аьлла. 


Чекхдевли хаттарш а, жоьпаш а. 
Сийлахь-ціена а, Лекха а волу Аллах! ву нийсаниг дика хууш верг, дерзар Цуьнга а ду вай. 


Делера салават а, дуккха салам а хуьлда къемат-де кхаччалц вайн элана Мухьаммадна а, 
цуьнан охілунна а, цуьнан асхьабашна а. 


